proxectonos/corpus_dominio_legal_administrativo_tmp huggingface dataset:
RESOLUCIÓN do 15 de abril de 1998 pola que se convocan unhas xornadas sobre os delictos contra a seguridade do tráfico no novo Código Penal.
ACADEMIA GALEGA DE SEGURIDADE — III. OUTRAS DISPOSICIÓNS — 05/05/1998

Dentro dos programas de actividades que a Academia Galega de Seguridade ten previsto realizar no ano 1998, conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a celebración dunhas xornadas sobre os delictos contra a seguridade do tráfico no novo Código Penal, que deberán desenvolverse conforme as seguintes bases:
Obxectivos.
As xornadas teñen por obxectivo dota-los membros dos corpos e forzas de seguridade duns coñecementos teórico prácticos que lles poidan ser útiles posteriormente no desempeño da súa profesión.
Destinatarios.
As xornadas van dirixidas ós membros dos corpos e forzas de seguridade.
Inscrición.
A inscrición dos participantes será totalmente gratuíta.
Prazas.
O número de prazas que se ofertan é de 80.
Solicitudes.
1. O persoal que desexe participar nestas xornadas deberá presentar, cuberta a máquina ou con letra moi clara, a instancia que figura no anexo.
2. O prazo para a presentación de instancias rematará o día 20 de maio de 1998.
3. As instancias deberán enviarse á sede da Academia Galega de Seguridade sita na: Avenida da Cultura, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
As xornadas celebraranse durante os días 3 e 4 de xuño de 1998.
O horario será en xornada de mañá (9.30 horas-14 horas) e tarde (16.30 horas-20 horas) o día 3, e en sesión de mañá o día 4.
Relación de admitidos.
A relación de admitidos publicarase o día 26 de maio de 1998 no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono (986) 59 00 21.
Lugar.
Salón de actos da Academia Galega de Seguridade, sita na Avenida da Cultura, s/n, no Concello da Estrada.
Certificado de participación.
Ó remate das xornadas entregaráselle un certificado de asistencia a aquelas persoas que acrediten a súa participación continuada a elas.
Modificacións.
A Academia Galega de Seguridade poderá modifica-lo desenvolvemento das xornadas para adaptalas ás necesidades da Administración e ás continxencias que poidan xurdir.
A Estrada, 15 de abril de 1998.
Juan José Fariñas-Ferro Rodríguez
Director xeral da Academia Galega de Seguridade
3730
ORDE do 21 de setembro de 1998 pola que se adxudican axudas económicas para as corporacións locais que sexan titulares de escolas-fogar.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 16/10/1998

Por Orde do 27 de maio de 1998 (Diario Oficial de Galicia do 27 de xuño) convócanse axudas económicas para as corporacións locais que sexan titulares de esolas-fogar e regúlase o seu outorgamento no presente exercicio económico.
A comisión constituída segundo establece o punto quinto da orde da convocatoria, en reunión celebrada
o día 18 de setembro de 1998, acordou propoñe-la adxudicación das ditas axudas, por tanto esta consellería,
DISPÓN:
Primeiro.-Adxudicarlles axudas ós concellos titulares de escolas fogar solicitantes que se relacionan no anexo I desta orde, nas contías que se indican.
Segundo.-Modifícase o apartado sétimo da orde de convocatoria facéndose un único pagamento, sempre que o beneficiario xustifique, con certificación do secretario co visto e prace do alcalde, a totalidade
dos gastos realizados, con anterioridade ó 15 de novembro de 1998.
Santiago de compostela, 21 de setembro de 1998.
Celso Currás Fernández
Conselleiro de Educación e Ordenación
Universitaria
ANEXO I
Concello da Fonsagrada: 813.560 ptas.
Concello de Quiroga: 2.033.898 ptas.
Concello de Sarria: 3.152.542 ptas.
9385
DECRETO 279/1998, do 8 de outubro, polo que se nomea a Gerardo Pallares Sánchez como delegado da Xunta de Galicia na Sociedade Concesionaria de Autoestradas Galegas de Peaxe.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 19/10/1998

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro e no artigo 1.3º do Decreto 390/1996, do 31 de outubro, polo que se crea a Delegación da Xunta de Galicia na Sociedade Concesionaria de Autoestradas Galegas de Peaxe, por proposta do Conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día oito de outubro de mil novecentos noventa e oito,
DISPOÑO:
Nomear a Gerardo Pallares Sánchez como delegado da Xunta de Galicia na Sociedade Concesionaria de Autoestradas Galegas de Peaxe.
Disposición derradeira
O presente decreto entrará en vigor o mesmo día ó da súa publicación no Diario Oficial de Galicia.
Santiago de Compostela, oito de outubro de mil novecentos noventa e oito.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
9176
RESOLUCIÓN do 6 de outubro de 1998 pola que se publica o estado de execución do orzamento da Comunidade Autónoma e as súas modificacións, e a situación da tesourería e movementos por operacións orzamentarias e extraorzamentarias correspondentes ó segundo trimestre de 1998.
CONSELLERÍA DE ECONOMÍA E FACENDA — III. OUTRAS DISPOSICIÓNS — 16/10/1998

De acordo co previsto no artigo 117 da Lei 11/1992, do 7 de outubro, de réxime financeiro e
presupostario de Galicia, dáselle publicidade ó estado de execución do orzamento da Comunidade Autónoma e as súas modificacións, e a situación de tesourería e movementos por operacións orzamentarias e extraorzamentarias correspondentes ó segundo trimestre de 1998, que figuran como anexo a esta resolución.
Santiago de Compostela, 6 de outubro de 1998.
José Antonio Orza Fernández
Conselleiro de Economía e Facenda
9148
RESOLUCIÓN do 22 de setembro de 1998 pola que se convocan unhas xornadas sobre intervención do axente no procedemento sancionador en materia de tráfico.
ACADEMIA GALEGA DE SEGURIDADE — III. OUTRAS DISPOSICIÓNS — 15/10/1998

Dentro dos programas de actividades que a Academia Galega de Seguridade ten previsto realizar no ano 1998, conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a celebración dunhas xornadas sobre intervención do axente no procedemento sancionador en materia de tráfico, que deberán desenvolverse conforme as seguintes bases:
Destinatarios.
As xornadas van dirixidas ós membros dos corpos e forzas de seguridade.
Inscrición.
A inscrición dos participantes será totalmente gratuíta.
Prazas.
O número de prazas que se ofertan é de 150.
Solicitudes.
1. O persoal que desexe participar nestas xornadas deberá presentar, cuberta a máquina ou con letra moi clara, a instancia que figura no anexo.
2. O prazo para a presentación de instancias rematará o día 17 de novembro de 1998.
3. As instancias deberán enviarse á sede da Academia Galega de Seguridade: avenida da Cultura, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
As xornadas celebraranse durante os días 25 e 26 de novembro de 1998.
O horario será en xornada de mañá (9.30 a 14 horas) e tarde (16.30 a 20 horas) o día 25, e en sesión de mañá o día 26.
Relación de admitidos.
A relación de admitidos publicarase o día 20 de novembro de 1998 no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono 986 59 00 21.
Lugar.
Salón de actos da Academia Galega de Seguridade, sita na avenida da Cultura, s/n, no concello da Estrada.
Certificado de participación.
Ó remate das xornadas entregaráselles un certificado de asistencia a aquelas persoas que acrediten a súa participación continuada a estas.
Modificacións.
A Academia Galega de Seguridade poderá modifica-lo desenvolvemento das xornadas para adaptalas ás necesidades da Administración e ás continxencias que poidan xurdir.
A Estrada, 22 de setembro de 1998.
Juan José Fariñas-Ferro Rodríguez
Director xeral da Academia Galega de Seguridade
9135
RESOLUCIÓN do 6 de outubro de 1998, da Dirección Xeral de Montes e Medio Ambiente Natural, pola que se fixan as normas do sorteo de permisos de pesca en coutos para a tempada de 1999.
CONSELLERÍA DE MEDIO AMBIENTE — III. OUTRAS DISPOSICIÓNS — 15/10/1998

De conformidade co establecido no artigo 34 do Regulamento de ordenación da pesca fluvial e dos ecosistemas acuáticos continentais (Decreto 130/1997, do 14 de maio), correspóndelle a esta dirección xeral fixa-las normas que rexerán o sorteo de permisos de couto para pescadores.
Para a tempada de pesca de 1999 as normas do sorteo de permisos serán as seguintes:
-As solicitudes presentaranse antes das 14 horas do 16 de novembro no rexistro do servicio provincial de Medio Ambiente Natural que corresponda, ou mediante os procedementos descritos no artigo 38 da Lei 30/1992, do 26 de novembro, de réxime xurídico das administracións públicas e do procedemento administrativo común.
-En cada servicio provincial de Medio Ambiente Natural e na Dirección Xeral de Montes e Medio Ambiente Natural estarán á disposición dos pescadores os correspondentes modelos de solicitude.
-O sorteo terá lugar nos servicios provinciais de Medio Ambiente Natural o día 25 de novembro.
-A hora do sorteo, os procedementos do sorteo e de selección de permisos e outras normas complementarias serán establecidas por cada servicio
provincial de Medio Ambiente Natural e expostas no taboleiro de anuncios de cada delegación provincial da Consellería de Medio Ambiente.
Santiago de Compostela, 6 de outubro de 1998.
Tómás Fernández-Couto Juanas
Director xeral de Montes e Medio Ambiente
Natural
8894
ORDE do 30 de setembro de 1998 pola que se comunica a ampliacion do importe existente para a concesión de axudas para a creación no litoral de infraestructuras para actividades de tipo turístico, cultural e de lecer vinculadas ó mar, convocadas por Orde do 11 de maio de 1998.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 15/10/1998

A Orde do 11 de maio de 1998 (DOG nº 29, do 26-5-1998), pola que se regula a concesión de axudas para a creación no litoral de infraestructuras para actividades de tipo turístico, cultural e de lecer vinculadas ó mar, establecía no seu artigo 1, parágrafo 2º, unha limitación á contía máxima das axudas cifrada en dezaseis millóns de pesetas.
A incorporación de remanentes de crédito de anos anteriores permite dispoñer de máis fondos para a concesión das axudas convocadas pola dita orde. Dado que nela se limitaba a cantidade máxima á existente no orzamento vixente, parece conveniente facer público o incremento da dita contía.
Polo exposto
DISPOÑO:
Artigo único.-Amplíase o importe máximo das axudas convocadas pola Orde do 11 de maio de 1998 ata a cantidade de 32.666.667 pesetas con cargo á partida orzamentaria 12.04.770.0 do programa 342.A. do orzamento da Comunidade Autónoma de Galicia para 1998.
Santiago de Compostela, 30 de setembro de 1998.
P.O. (17-12-1997, DOG nº 246, do 22-12-1997)
Juan José Álvarez Pérez
Secretario xeral da Consellería de Pesca,
Marisqueo e Acuicultura
8146
RESOLUCIÓN do 21 de setembro de 1998 pola que se regulan os permisos ó persoal da Comunidade Autónoma de Galicia en relación coas eleccións sindicais ós órganos de representación do persoal ó servicio da Administración da Xunta de Galicia.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 15/10/1998

Ante a proximidade das eleccións sindicais para a cobertura da totalidade de delegados de persoal, membros dos comités de empresa e de xuntas de persoal, van celebrar no período 1998/1999, faise preciso sinala-lo sistema de permisos ós membros de candidaturas, compoñentes das mesas electorais, representantes da Administración nestas, interventores e apoderados das candidaturas e ós electores en xeral,
En consecuencia, esta consellería
RESOLVE:
Primeiro.-Os compoñentes das mesas electorais e representantes da Administración desfrutarán, en primeiro lugar, de ser necesarios, de permisos polo tempo indispensable para asistir ás xuntas da mesa electoral, incluídos os desprazamentos fóra da súa residencia oficial, logo da xustificación destes, con motivo dos cales percibirán as axudas de custo e gastos de viaxes previstos no Decreto 299/1990, do 24 de maio, modificado polo Decreto 21/1994, do 4 de febreiro (DOG nº 30 do 14-2-1994), sobre indemnizacións por razón do servicio. Os ditos membros das mesas disporán, en segundo termo, dun permiso retribuído de xornada completa no día da votación e unha reducción de cinco horas na súa xornada de traballo do día inmediatamente posterior.
Segundo.-Os apoderados e interventores, que se designen no seu caso, das candidaturas gozarán do permiso durante todo o día da votación e dunha reducción da xornada na data inmediatamente posterior, cos caracteres sinalados no número anterior.
Terceiro.-Os electores en xeral desfrutarán de permiso polo tempo indispensable para exerce-lo seu dereito ó voto, segundo as instruccións concretas que dicte cada órgano de persoal, podendo este esixirlle ó elector un xustificante do acto da votación expedido pola mesa electoral concreta na que vote, cando esta estea situada fóra do seu centro de traballo.
Cuarto.-A presente resolución non é aplicable nas eleccións ós representantes do persoal ó servicio das institucións sanitarias dependentes do Servicio Galego de Saúde.
Santiago de Compostela, 21 de setembro de 1998.
Dositeo Rodríguez Rodríguez
Conselleiro da Presidencia e Administración
Pública
9228
RESOLUCIÓN do 14 de outubro de 1998, da Secretaría Xeral e do Patrimonio da Consellería de Economía e Facenda, pola que se acorda a práctica da demarcación do deslinde parcial do dominio público afecto ás obras do camiño e canle de regadío da marxe esquerda do río Ulla, na zona de Carreiras-Pontecesures (Pontevedra).
CONSELLERÍA DE ECONOMÍA E FACENDA — III. OUTRAS DISPOSICIÓNS — 19/10/1998

Antecedentes:
1. Auto do 3 de marzo de 1998, do Xulgado de Primeira Instancia e Instrucción número un de Vilagarcía de Arousa, no xuízo de menor contía nº 491/1987.
2. Resolución do 23 de marzo de 1998, da Secretaría Xeral e do Patrimonio, pola que se acorda o inicio do expediente de deslinde parcial do dominio público da canle de regadío da marxe esquerda do río Ulla, en Pontecesures (Pontevedra).
3. Resolución do 30 de abril de 1998, da Secretaría Xeral e do Patrimonio, pola que se acorda a práctica do deslinde parcial do dominio público afecto ás obras do camiño e canle de regadío da marxe esquerda do río Ulla, na zona de Carreiras-Pontecesures (Pontevedra).
4. Orde da Consellería de Economía e Facenda, do 22 de setembro de 1998, aprobatoria do deslinde parcial do dominio público afecto ás obras do camiño e canle de regadío da marxe esquerda do río Ulla, na zona de Carreiras-Pontecesures.
Fundamentos de dereito
1. Os artigos 7 e 72 da Lei 3/1985, do 12 de abril, do patrimonio da Comunidade Autónoma de Galicia e 7 e 170 e seguintes do Decreto 50/1989, do 9 de marzo, polo que se aproba o regulamento da dita lei, en relación co artigo 4.1º Decreto 13/1997, do 23 de xaneiro, polo que se establece a estructura orgánica da Consellería de Economía e Facenda (DOG nº 22, do 3 de febreiro), e artigo 2. A)1. do Decreto 351/1997, do 10 de decembro, polo que se fixa a estructura orgánica dos departamentos da Xunta de Galicia.
2. Os artigos 3 e 5 parágrafos 2º e 3º, da Lei 3/1985, do patrimonio da Comunidade Autónoma galega, e 2 e 4.1º b) da Lei 8/1993 reguladora da administración hidráulica de Galicia.
3. O artigo 2 da Lei estatal 29/1985, do 2 de agosto, de augas.
Á vista do anteriormente exposto,
RESOLVO:
1º Acorda-la demarcación do deslinde parcial do dominio público afecto ás obras do camiño e canle de regadío da marxe esquerda do río Ulla, na zona
de Carreiras - Pontecesures (Pontevedra), segundo o establecido na orde da Consellería de Economía e Facenda, do 22 de setembro de 1998, aprobatoria do deslinde, publicada no Diario Oficial de Galicia nº 198, do 13 de outubro de 1998.
2º A práctica da demarcación do deslinde dará comezo ás 10 horas do día 30 de outubro de 1998, no lugar de Carreiras, cruzamento do camino de carreiras co camiño do regadío.
Os interesados, pola súa conta, poderán nomear técnico para que asista ó acto.
Santiago de Compostela, 14 de outubro de 1998.
Emilio Álvarez Rey.
Secretario xeral e do Patrimonio
9147
ORDE do 24 de setembro de 1998 pola que se autoriza o cesamento de actividades no centro privado Cervantes da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 19/10/1998

Examinado o expediente incoado polo centro privado Cervantes da Coruña en solicitude de cesamento de actividades no dito centro.
Resultando que o antedito centro privado obtivo, por Orde do 9 de maio de 1966, a autorización definitiva para dúas unidades de educación preescolar e 8 unidades de educación xeral básica.
Vistos o Real decreto 1004/1991, do 14 de xuño (BOE do 26), polo que se establecen os requisitos mínimos dos centros que imparten ensinanzas de réxime xeral non universitarias, Decreto 133/1995, do 10 de maio (DOG do 22), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Visto o informe favorable da Delegación Provincial da Coruña.
Esta consellería, por proposta da Dirección Xeral de Centros e Inspección Educativa,
DISPÓN:
Autoriza-lo cesamento de actividades do centro privado que se relaciona no anexo da presente orde, quedando nulas e sen ningún efecto as disposicións que autorizan o funcionamento legal do devandito centro.
Santiago de Compostela, 24 de setembro de 1998.
Celso Currás Fernández
Conselleiro de Educación e Ordenación
Universitaria
ANEXO
Provincia da Coruña.
Código do centro: 15004061.
Concello: A Coruña.
Localidade: A Coruña.
Enderezo: Ramón del Cueto, 23 - 2º.
Denominación: Cervantes.
Titular: Colegio Cervantes Coruña, S.L.
Autorización do cesamento de actividades do centro.
9211
ORDE do 13 de outubro de 1998 pola que se amplía o prazo de xustificación do investimento realizado ó abeiro da Orde do 2 de xullo de 1998 pola que se convoca e regula o réxime de concesión de axudas para a realización e mellora de infraestructuras nos polígonos empresariais da Comunidade Autónoma de Galicia.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 20/10/1998

A Consellería de Industria e Comercio dictou a Orde do 2 de xullo de 1998 pola que se regula a concesión de axudas para a elaboración ou execución de estudios e proxectos de investimentos para a incorporación de novos servicios e a actualización e mellora dos existentes en materia de comunicacións, subministración eléctrica, iluminación, saneamento, vías, ou a dotación de infraestructuras para a prestación de servicios avanzados que poidan
ser prestados con carácter horizontal e que supoñan unha mellora en materia de xestión, seguridade e formación (Diario Oficial de Galicia nº 137, do 17 de xullo de 1998).
Na citada disposición establécese como requisito indispensable para o libramento da axuda, a presentación da documentación acreditativa do investimento realizado antes do 1 de novembro de 1998.
Tendo en conta a tardía publicación da devandita orde e que o elevado número de solicitudes presentadas motivou un longo proceso de avaliación dos proxectos, considérase necesario amplia-lo prazo de xustificación dos investimentos levados a cabo polos solicitantes.
En consecuencia, en uso das atribucións que me foron concedidas,
DISPOÑO:
Artigo único.-Amplia-lo prazo para a execución e xustificación dos investimentos ou actuacións subvencionables ó abeiro da orde da Consellería de Industria e Comercio, do 2 de xullo de 1998, ata o día 30 de novembro de 1998.
Santiago de Compostela, 13 de outubro de 1998.
Antonio Couceiro Méndez
Conselleiro de Industria e Comercio
8097
CORRECCIÓN de erros.- Orde do 7 de maio de 1998 pola que se convocan e aproban as bases que rexen as convocatorias de bolsas e axudas de apoio á formación e actualización do profesorado universitario.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 20/10/1998

Advertido erro na devandita orde, publicada no Diario Oficial de Galicia nº 99, do 26 de maio de 1998, cómpre efectua-la seguinte rectificación:
-Na páxina 5.702, no artigo 2 onde di: «Para a concesión das axudas convocadas na presente orde destinarase a cantidade total de 2.600.000 ptas. para os anexos I e II e 16.500.000 ptas. para o anexo III con cargo á partida orzamentaria 07.05.322C.440.0 dos orzamentos xerais da Comunidade Autónoma de Galicia para 1998»; debe dicir: «Para a concesión das axudas convocadas na presente orde destinarase a cantidade total de 2.600.000 ptas. para os anexos I e II e 16.500.000 ptas. para o anexo III con cargo á partida orzamentaria 07.05.322C.484.0 dos orzamentos xerais da Comunidade Autónoma de Galicia para 1998».
9350
RESOLUCIÓN do 17 de setembro de 1998 pola que se convoca un curso sobre o procedemento de calidade total nos servicios policiais.
ACADEMIA GALEGA DE SEGURIDADE — III. OUTRAS DISPOSICIÓNS — 08/10/1998

Dentro dos programas de actividades que a Academia Galega de Seguridade ten previsto realizar no ano 1998, e conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a celebración dun curso sobre o procedemento de calidade total nos servicios policiais, que deberá desenvolverse conforme as seguintes bases:
Destinatarios.
O curso vai dirixido ós mandos dos corpos das policías locais de Galicia.
Inscrición.
A inscrición dos participantes será totalmente gratuíta.
Prazas.
O número de prazas que se ofertarán neste curso será de 30.
Solicitudes.
1. O persoal que desexe participar neste curso deberá presentar cuberta a máquina ou con letra moi clara a instancia que figura no anexo.
2. O prazo para a presentación de instancias rematará o día 26 de outubro, ás 14 horas
3. As instancias deberán vir asinadas polo xefe do cadro de persoal ou polo concelleiro de tráfico e seladas; será isto requisito indispensable para ser admitido no curso; o incumprimento deste requisito suporá a non-admisión no devandito curso.
4. As instancias deberán enviarse á Academia Galega de Seguridade: avenida da Cultura, s/n, 36680 A Estrada, ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Contido e duración.
O curso celebrarase en sesións de mañá e tarde, e nel trataranse, entre outros, os seguintes temas: 1. Factores estratéxicos de calidade nos servicios policiais. Planificar. Organizar. Avaliar. Etapas clave. 2. Experiencias aplicadas de procedementos de calidade nos servicios policiais. 3. Especial referencia a elementos de motivación profesional: sistema de valoración profesional, enquisas de satis
facción/insatisfacción, absentismo, 2ª actividade, test de personalidade, valoración dos postos de traballo, dirección por obxectivos, responsabilidade administrativa, réxime disciplinario, etc.
Datas.
O curso celebrarase durante os días 9, 10 e 11 de novembro, en horario de 9.30 a 14 horas e de 16 a 19.30 horas.
Relación de admitidos.
A relación de admitidos publicarase o día 29 de outubro no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono 986 59 00 21.
Lugar.
O curso desenvolverase na sede da Academia Galega de Seguridade sita na avenida da Cultura, s/n, 36680 A Estrada.
Certificado de asistencia.
Ó remate do curso entregaráselle un certificado de asistencia a aquelas persoas que acrediten a súa participación continuada a el.
Modificacións.
A Academia Galega de Seguridade poderá modifica-lo desenvolvemento do curso para adaptalo ás necesidades da Administración e ás continxencias que poidan xurdir.
Santiago de Compostela, 17 de setembro de 1998.
Juan José Fariñas-Ferro Rodríguez
Director xeral da Academia Galega de Seguridade
9069
DECRETO 275/1998, do 24 de setembro, polo que se aproba o escudo heráldico do Concello de Pontecesures (Pontevedra).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 08/10/1998

O Concello de Pontecesures (Pontevedra) considerou adoptar unhas armas ou brasón propio no que, coa simboloxía adecuada e conforme as tradicionais pautas de presentación dos emblemas heráldicos, se represente e perpetúe a súa propia peculiaridade. Para iso, e de acordo coas facultades que lle confiren as disposicións legais vixentes, elevou o informe histórico-heráldico, co seu correspondente brasonamento e representación gráfica, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e outras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas do procedemento establecidas na Lei 7/1985, do 2 de abril, reguladora das bases de réxime local, Lei 5/1997, do 22 de xullo, de Administración local de Galicia, no Regulamento de organización, funcionamento e réxime xurídico das corporacións locais, aprobado polo R.D. 2568/1986, do 28 de novembro,
e mais no Decreto 258/1992, do 10 de setembro, da Xunta de Galicia, polo que se regula o procedemento e normas heráldicas para adopción, modificación ou rehabilitación dos escudos e bandeiras das corporacións locais e outras entidades locais.
Na súa virtude, e visto o informe emitido pola Comisión de Heráldica da Xunta de Galicia e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vintecatro de setembro de mil novecentos noventa e oito,
DISPOÑO:
Artigo único.-Aproba-lo escudo heráldico do Concello de Pontecesures (Pontevedra), que quedará organizado do seguinte xeito: de azur (azul), e sobre ondas de prata, (branco) e azur, unha ponte defendida de ouro flanqueada de dúas vieiras de prata. Ó timbre, coroa real pechada.
Santiago de Compostela, vintecatro de setembro de mil novecentos noventa e oito.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
8892
RESOLUCIÓN do 30 de setembro de 1998, da Dirección Xeral de Recursos Mariños, pola que se fai público o acordo de reordenación dos polígonos de bateas Cambados A, B, C, D, E, F, H e I.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 14/10/1998

Ponse en coñecemento de tódolos interesados no procedemento de revisión e reordenación dos polígonos de bateas A, B, C, D, E, F, H e I do distrito marítimo de Cambados declarado de interese marisqueiro e urxente execución por orde da Consellería de Pesca, Marisqueo e Acuicultura de 4-5-1987 (DOG nº 96 e 100) segundo o regulado no Decreto 423/1993, do 17 de decembro (DOG nº 13), polo que se refunde a normativa vixente en materia de marisqueo, extracción de algas e cultivos mariños, que por proposta da Comisión de Revisión e Reordenación da provincia de Pontevedra, na súa reunión do día 29-9-1998 aprobou o acordo de reordenación dos citados polígonos, que se exporá ó público mediante avisos insertos por unha soa vez no Diario Oficial de Galicia e nun dos xornais de maior circulación da provincia, así como por tres días consecutivos nos taboleiros de anuncios da Consellería de Pesca, Marisqueo e Acuicultura, Delegación Territorial de Vigo, Delegación Comarcal do Carril e confrarías de
pescadores da Illa de Arousa e Cambados.
O acordo de reordenación estará á disposición de tódolos interesados nos seguintes locais:
Consellería de Pesca, Marisqueo e Acuicultura.
-Servicios centrais, San Caetano s/n, Santiago de Compostela
-Delegación Territorial de Vigo, Palma nº 4, Ed. Cambón, Vigo
-Delegación Comarcal de Vilagarcía de Arousa, Alto da Rosa, O Carril (Pontevedra)
Confrarías de pescadores.
-Confraría da Illa de Arousa, r/ Agro da Porta nº 1- A Illa de Arousa (Pontevedra)
-Confraría de Cambados, Avda do Peirao, 29 Cambados (Pontevedra)
Asociación de Mexilloeiros Isleños San Esteban (AMI).
Peirao do Chufre, 1-A Illa de Arousa (Pontevedra).
O prazo de exposición será de trinta días, contados desde o seguinte ó da inserción do último aviso, de conformidade co establecido no artigo 48 do Decreto 423/1993.
Contra o acordo de reordenación, os interesados poden interpoñer recurso ordinario perante o con
selleiro de Pesca, Marisqueo e Acuicultura, dentro do prazo dun mes, contado desde a finalización do prazo de exposición de acordo co disposto no artigo 114 e seguintes da Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 30 de setembro de 1998.
Javier Pereiro Muñoz
Director xeral de Recursos Mariños
9136
RESOLUCIÓN do 15 de setembro de 1998 pola que se establecen as datas de elección dos membros das xuntas provinciais dos directores de centros de ensino non universitario.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/10/1998

A Orde do 10 de decembro de 1997 (DOG do 18) creou e regulou as xuntas provinciais de directores de centros de ensino non universitario.
A Resolución do 4 de febreiro de 1998 (DOG do 18), da Dirección Xeral de Centros e Inspección Educativa, pola que se establece o procedemento de elección, constitución, renovación e substitución dos membros das xuntas provinciais de directores de centros de ensino non universitario, establecía no seu artigo primeiro que a elección dos directores que formarán parte das citadas xuntas provinciais se efectuará nas datas fixadas pola Consellería de Educación e Ordenación Universitaria coincidindo coa renovación dos consellos escolares no ámbito da Comunidade Autónoma de Galicia.
Por corresponderlle no curso 1998-99 a renovación dos consellos escolares dos centros docentes non universitarios sostidos con fondos públicos, esta dirección xeral, en uso das atribucións expresadas na disposición derradeira da Orde do 10 de decembro de 1997,
RESOLVE:
Primeiro.-A elección dos directores que formarán parte das xuntas provinciais de directores de centros de ensino non universitario efectuarase no primeiro trimestre do curso académico 1998-99, de tal xeito que a constitución delas se leve a cabo antes do día 30 de novembro de 1998.
Segundo.-Correspóndelle ó delegado provincial da Consellería de Educación e Ordenación Universitaria a convocatoria da dita elección en cada provincia dentro do prazo previsto e o establecemento do calendario de actuacións.
Terceiro.-A regulación do procedemento de elección dos membros das xuntas provinciais de directores, e a constitución e funcións das xuntas electorais, seguirá o procedemento establecido na Resolución do 4 de febreiro de 1998, da Dirección Xeral de Centros e Inspección Educativa (DOG do 18).
Cuarto.-Os directores dos centros públicos integrados, para os efectos do regulado no artigo 4º da Orde do 10 de decembro de 1997, serán elixidos polo e entre o colectivo de directores de centros de educación infantil e primaria/colexios de educación primaria/escolas de educación infantil/educación especial/educación permanente de adultos.
Disposición transitoria
Os electores elixidos membros das xuntas provinciais no proceso electoral convocado con carácter
excepcional pola Resolución do 4 de febreiro antes citada cesarán como integrantes da dita xunta o 31 de outubro de 1998.
Santiago de Compostela, 15 de setembro de 1998.
Severino Somoza Gómez
Director xeral de Centros e Inspección Educativa
8987
DECRETO 274/1998, do 24 de setembro, polo que se aproba o escudo heráldico do Concello de Pedrafita do Cebreiro (Lugo).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 08/10/1998

O Concello de Pedrafita do Cebreiro (Lugo) considerou adoptar unhas armas ou brasón propio no
que, coa simboloxía adecuada e conforme as tradicionais pautas de presentación dos emblemas heráldicos, se represente e perpetúe a súa propia peculiaridade. Para iso, e de acordo coas facultades que lle confiren as disposicións legais vixentes, elevou o informe histórico heráldico, co seu correspondente brasonamento e representación gráfica, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e outras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas do procedemento establecidas na Lei 7/1985, do 2 de abril, reguladora das bases de réxime local, Lei 5/1997, do 22 de xullo, de Administración local de Galicia, no Regulamento de organización, funcionamento e réxime xurídico das corporacións locais, aprobado polo R.D. 2568/1986, do 28 de novembro, e mais no Decreto 258/1992, do 10 de setembro, da Xunta de Galicia, polo que se regula o procedemento e normas heráldicas para adopción, modificación ou rehabilitación dos escudos e bandeiras das corporacións locais e outras entidades locais.
Na súa virtude, e visto o informe emitido pola Comisión de Heráldica da Xunta de Galicia, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vintecatro de setembro de mil novecentos noventa e oito,
DISPOÑO:
Artigo único.-Aproba-lo escudo heráldico do Concello de Pedrafita do Cebreiro (Lugo), que quedará organizado do seguinte xeito: De sinople (verde), o cáliz e a patena de ouro (amarelo), flanqueados de dúas vieiras de prata (branco); xefe encaixado de ouro. O timbre, coroa real pechada.
Santiago de Compostela, vintecatro de setembro de mil novecentos noventa e oito.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
8968
RESOLUCIÓN do 22 de setembro de 1998 pola que se amplía o prazo de presentación das solicitudes para a concesión de axudas para a adquisición de teléfonos de texto por persoas xordas reguladas na Orde do 3 de agosto de 1998.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 08/10/1998

A Orde do 3 de agosto de 1998 (DOG nº 154, do 11 de agosto), pola que se regula a concesión de axudas para a adquisición de teléfonos de texto por persoas xordas, establece no seu artigo 6 que o prazo de presentación de solicitudes será dun mes contado desde a data de publicación da orde de referencia.
Á vista das escasas solicitudes presentadas no prazo establecido, a Federación de Asociacións de Xordos do País Galego (FAXPG) solicita da Consellería de Sanidade e Servicios Sociais a ampliación do dito prazo ata o vindeiro 30 de outubro.
En consecuencia, de acordo co disposto no Decreto 347/1997, do 9 de decembro, polo que se establece a estructura orgánica dos departamentos da Xunta de Galicia e os decretos 351/1997, do 10 de decembro, e 48/1998, do 5 de febreiro, de estructura orgánica dos servicios centrais da Consellería de Sanidade e Servicios Sociais
RESOLVO:
Amplia-lo prazo de presentación das solicitudes para a concesión de axudas para a adquisición de teléfonos de texto por persoas xordas, reguladas na Orde do 3 de agosto de 1998, ata o vindeiro 30 de outubro.
Santiago de Compostela, 22 de setembro de 1998.
José María Hernández Cochón
Conselleiro de Sanidade e Servicios Sociais
8965
ORDE do 1 de outubro de 1998 pola que se crean os carnés de inspectores de sanidade e producción vexetal, sanidade e producción animal e do servicio de defensa de calidade agroalimentaria.
CONSELLERÍA DE AGRICULTURA, GANDERÍA E POLÍTICA AGROALIMENTARIA — I. DISPOSICIÓNS XERAIS — 09/10/1998

O incremento do control das produccións vexetais e animais, así como das industrias de transformación tanto no que se refire á súa cantidade como á calidade e ó estado sanitario, fai preciso dota-los funcionarios encargados del da acreditación necesaria para efectua-las inspeccións pertinentes en todas aquelas fases en que sexa preciso realizalas.
Por outra banda, é necesario garanti-los dereitos dos agricultores, gandeiros, industriais e comercializadores tanto no segredo das informacións obtidas coma no que á capacidade inspectora dos funcionarios se refire.
Con base en todo iso e o disposto no artigo 30.I.3 do Estatuto de autonomía de Galicia e en uso das competencias que me confire a Lei 1/1983, reguladora da Xunta e do seu presidente
DISPOÑO:
Artigo 1º
Créanse os carnés de inspectores de sanidade e producción nas súas versións das ramas animal e vexetal, e o de inspector de defensa contra fraudes e de calidade agroalimentaria.
Artigo 2º
O formato e o contido dos carnés mencionados serán os recollidos nos anexos I, II e III desta orde.
Artigo 3º
1. A expedición dos carnés de inspector de sanidade e producción vexetal e sanidade e producción animal será realizado pola Dirección Xeral de Producción Agropecuaria, que levará un rexistro deles e un control de altas e baixas.
2. A expedición dos carnés de inspector de defensa contra fraudes e calidade agroalimentaria corresponderalle á Dirección Xeral de Industrias e Alimentación que levará, así mesmo, un rexistro deles e un control de altas e baixas.
3. Os carnés serán documentos persoais e intransferibles e a súa expedición será gratuíta.
4. O carné será de duración ilimitada en tanto os funcionarios ou o persoal contratado para tal efecto permanezan dentro do organigrama da dirección xeral correspondente e ás súas funcións lles correspondan cometidos de inspección. Só se renovarán en caso de deterioración, extravío, perda ou roubo trala correspondente solicitude do funcionario posuidor.
Artigo 4º
O funcionario, que en uso dos seus cometidos proceda a unha inspección, deberá mostra-lo correspondente carné de inspector e o de identidade ou o de funcionario, se é o caso, se así llo solicita o propietario da instalación.
Disposicións transitorias
Primeira.-Facúltanse os directores xerais de Producción Agropecuaria e de Industrias e Alimentación para dicta-las resolucións, instruccións e directrices que sexan necesarias para o desenvolvemento e aplicación desta orde.
Segunda.-Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 1 de outubro de 1998.
Cástor Gago Álvarez
Conselleiro de Agricultura, Gandería e Política
Agroalimentaria
8887
CORRECCIÓN de erros.-Orde do 20 de maio de 1998 pola que se establece a denominación de centros públicos de ensino secundario dependentes da Consellería de Educación e Ordenación Universitaria.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 09/10/1998

Advertidos erros na dita orde publicada no Diario Oficial de Galicia número 112, do venres 12 de xuño
de 1998, é necesario efectua-las seguintes rectificacións:
-Na páxina 6.534, no punto terceiro onde di: «Terceiro.-Publica-la relación dos restantes centros»; debe dicir: «Terceiro .-Publica-la relación de centros».
Anexo III
-Na páxina 6.536 no concello de Abegondo onde di: «código 15027525»; debe dicir: «código 15027125».
Anexo III: nova denominación de centros.
-Na páxina 6.537 onde di: «Instituto de educación secundaria Marqués de Suances»; debe dicir: «Instituto de educación secundaria Marqués de Suanzes» e onde di: «Instituto de educación secundaria Pontepedriña»; debe dicir «Instituto de educación secundaria A Pontepedriña».
-Na páxina 6.538 onde di: «Instituto de educación secundaria 12 de Octubre»; debe dicir: «Instituto de educación secundaria 12 de Outubro».
-Na páxina 6.539 onde di: «Instituto de educación secundaria Santo Tomé do Freixeiro»; debe dicir: «Instituto de educación secundaria San Tomé de Freixeiro» e onde di: «Instituto de educación secundaria de Carril»; debe dicir: «Instituto de educación secundaria do Carril».
8937
RESOLUCIÓN do 23 de setembro de 1998, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo 01/0001015/1998, interposto pola Cámara Oficial de Comercio, Industria e Navegación.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 09/10/1998

O 17 de setembro de 1998 a Consellería de Educación e Ordenación Universitaria recibe da sección primeira da sala do Contencioso-Administrativo do Tribunal Superior de Xustiza de Galicia a providencia pola que se admite o recurso contencioso-administrativo nº 01/0001015/1998, interposto pola Cámara Oficial de Comercio, Industria e Navegación, contra acordo da Consellería de Educación e Ordenación Universitaria de 3-6-1998 sobre denegación de axudas para levar a cabo accións de integración laboral e estímulo da formación empresarial dos alumnos que rematan estudios de formación profesional regrada ou de educación secundaria obrigatoria no curso 1997-1998.
En consecuencia, esta secretaría xeral acordou nesta data e de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, a remisión do correspondente expediente administrativo á referida sala, o que se notifica para xeral coñecemento a tódalas persoas interesadas no procedemento, e emprázanse para que poidan comparecer en autos na sección primeira
da Sala do Contencioso-Administrativo do Tribunal Superior de Xustiza de Galicia no prazo de nove días.
Santiago de Compostela, 23 de setembro de 1998.
Máximo García Serrano
Secretario xeral da Consellería de Educación
e Ordenación Universitaria
8903
CORRECCIÓN de erros.-Decreto 227/1998, do 18 de xullo, polo que se establece a estructura orgánica da Consellería de Xustiza, Interior e Relacións Laborais.
CONSELLERÍA DE XUSTIZA, INTERIOR E RELACIÓNS LABORAIS — I. DISPOSICIÓNS XERAIS — 28/09/1998

Advertidos erros no dito decreto, publicado no DOG número 151, do xoves 6 de agosto de 1998, cómpre face-las seguintes correccións:
-Na páxina 9.127 deben suprimirse as liñas quince e dezaseis que din: «Planificación e xestión dos medios materiais dos xulgados e tribunais».
-Na páxina 9.132 no punto 1.1 número dez, onde di: «A coordinación, control e avaliación das actuacións en materia de protección civil realizadas pola dirección xeral e polas xefaturas provinciais».
Debe dicir: «A coordinación, control e avaliación das actuacións en materia de protección civil realizadas pola Dirección Xeral e polos servicios provinciais de protección civil».
-Na páxina 9.133 no punto 1.2.4., na primeira función, onde di: «A organización e xestión dos sistemas de comunicacións e informáticos das centrais, centros de comunicación e de coordinación operativos, dependentes da dirección xeral».
Debe dicir: «A organización e xestión dos sistemas de comunicacións e informáticos das centrais, centros de comunicación e de coordinación operativos dependentes da dirección xeral, así como a coordinación, operatividade e control técnico do servicio único de emerxencia da Unión Europea 112».
8709
CORRECCIÓN de erros.-Orde do 8 de setembro de 1998 pola que se desenvolve o Decreto 244/1998, do 24 de xullo, que regula os alleamentos dos aproveitamentos forestais nos montes xestionados pola Comunidade Autónoma de Galicia.
CONSELLERÍA DE MEDIO AMBIENTE — I. DISPOSICIÓNS XERAIS — 23/09/1998

Advertido erro na dita orde publicada no Diario Oficial de Galicia número 180, do mércores 16 de setembro de 1998, é necesario efectua-la seguinte rectificación:
Na páxina 10.373, na disposición adicional onde di: «-O xefe do Servicio de Contratación, ou persoa que o represente», debe dicir: «-O xefe do Servicio de Montes e Industrias Forestais, ou persoa que o represente».
8602
DECRETO 250/1998, do 10 de setembro, polo que se dispón o cesamento e o nomeamento de varios membros do Consello Asesor de Investigación e Desenvolvemento Tecnolóxico de Galicia.
CONSELLERÍA DA PRESIDENCIA E ADMINISTRACIÓN PÚBLICA — II. AUTORIDADES E PERSOAL — 23/09/1998

A Lei 12/1993, do 29 de xullo, de fomento da investigación e de desenvolvemento tecnolóxico de Galicia, crea, no artigo 14, o Consello Asesor de Investigación e Desenvolvemento Tecnolóxico.
O Decreto 14/1998, do 15 de xaneiro, establece a nova composición do consello asesor co fin de adaptalo á nova configuración dos departamentos que integran a Xunta de Galicia, establecida polo Decreto 347/1997, do 9 de decembro, así como polo Decreto 350/1997, do 10 de decembro, polo que se determinan os centros directivos dependentes da Presidencia da Xunta de Galicia.
Como consecuencia dos cambios habidos nos equipos rectorais das universidades de Vigo e Santiago de Compostela, no caso dos representantes das devanditas universidades, e por proposta da Unión Xeral de Traballadores, no caso do representante desta organización sindical, procede actualiza-la composición do Consello Asesor de IDT de Galicia.
Na súa virtude, por proposta do conselleiro da Presidencia e Administración Pública, en uso das atribucións que lle confire a Lei 1/1993, do 22 de febreiro, reguladora da Xunta e do seu presidente e logo de deliberación do Consello da Xunta de Galicia
na súa reunión do día dez de setembro de mil novecentos noventa e oito,
DISPOÑO:
Que cesen José Enrique Tojo Suárez, José Sergio Casas Fernández e José Manuel Pose Mesura como vocais do Consello Asesor de Investigación e Desenvolvemento Tecnolóxico de Galicia, agradecéndolle-los servicios prestados.
Nomear a Pedro Merino Gómez, José Ramón Leis Fidalgo e Juan Carlos Fernández Fernández vocais do Consello Asesor de Investigación e Desenvolvemento Tecnolóxico de Galicia.
Disposición derradeira
O presente decreto entrará en vigor o mesmo día da súa publicación no Diario Oficial de Galicia.
Santiago de Compostela, dez de setembro de mil novecentos noventa e oito.
Manuel Fraga Iribarne
Presidente
Dositeo Rodríguez Rodríguez
Conselleiro da Presidencia e Administración Pública
8537
CORRECCIÓN de erros.-Orde do 1 de setembro de 1998 pola que se regula o proceso de integración no réxime estatutario de determinado persoal do Hospital Nicolás Peña de Vigo.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 28/09/1998

Advertidos erros no texto da citada disposición, publicada no DOG nº 170, do 2 de setembro de 198, páxinas 9.920 e 9.924, cómpre face-las oportunas correccións:
No anexo I, Persoal Hospital Nicolás Peña: categorías básicas de homologación, cómpre engadi-lo seguinte:
Vínculo: F.
Posto de traballo H. Nicolás Peña: peón Nicolás Peña.
Categoría básica de homologación: peón.
Vínculo: L.
Posto de traballo H. Nicolás Peña: peón.
Categoría básica de homologación: peón.
7684
CORRECCIÓN de erros.-Orde do 5 de setembro de 1998 pola que se convoca o premio Eugenio Montero Ríos de Investigación Social e o premio para Investigadores Mozos (área de ciencias sociais), correspondentes ós Premios Galicia de Investigación 1998.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 28/09/1998

Advertido erro na devandita orde, publicada no DOG nº 181 do 17 de setembro de 1998, cómpre efectua-la seguinte rectificación:
-Na páxina 10.407, na base segunda do artigo 2º onde di: «sempre que non transcorresen máis de sete anos desde a presentación da súa tese de doutoramento»; debe dicir: «sempre que non transcorresen máis de seis anos desde a presentación da súa tese de doutoramento».
8669